78. schôdza NR SR - 18.deň - A. dopoludnia
Dátum: 2023-01-26
Poslanec: Matovič, Igor (OĽANO)
Druh vystúpenia: Vystúpenie v rozprave

46. Ďakujem veľmi pekne. A dovolím si na začiatok ešte raz zdôrazniť tú pravdu, ktorú tu vyslovil skorumpovaný zlodej Robert Fico, ktorý vydal orgány činné v trestnom konaní do rúk šéfa nitrianskej mafie Norberta Bödöra. Povedal, obrátil sa k nám k opozícii, pardon, vládnej strane alebo k vládnym stranám, a povedal, že ak hovoríte o mafii, tak hovoríte o nás. Áno, hovoríme o nás, lebo mafia je definovaná v Trestnom zákone a je to organizovaná zločinecká skupina. Ona má taká charakteristiky, má tri základné charakteristiky. Musí existovať dlhšiu dobu. Existujete dlhšiu dobu. Neviem koľko. Vyše dvadsať rokov. Má štruktúru vnútornú a je urobená preto, aby legitimizovala príjmy z trestnej činnosti. Nič iné ste nerobili počas 12 rokov vašich vlád, keď sa teda prihováram k SMER-u 1 alebo k SMER-u 2, alebo teda k SMER-u a HLAS-u. Alebo červenému SMER-u a tomu ružovučkému SMER-u. Takže ste organizovaná zločinecká skupina, ste mafia. A vyšetrovanie zločinov organizovanej zločineckej skupiny podľa nášho Trestného poriadku spadá do kompetencie orgánov činných v trestnom konaní. A orgány činné v trestnom konaní to robia. Počas toho, ako vy ste vládli, tak ste mali policajtov na príkaz. Jednoducho nedovolili ste im vyšetrovať vašich ľudí. To bolo tá tzv. politika našich ľudí. A prepáčte mi taký exkurz do minulosti, aby som to pomenoval. Lebo tá obluda skorumpovaná, čo tu vystupovala, ona si myslí, že ako v tom filme Men in Black, že má takú lampičku a teraz ten covid, že to bola lampička a ľudia na Slovensku zrazu všetci stratili pamäť a zrazu sme začali žiť nové dejiny, kde ten Robert Fico je schopný sa sem postaviť, prepáčte, tá obluda je schopná sa tu postaviť a hovoriť o tom, ako jej záleží na ľuďoch. Figu borovú mu záležalo na ľuďoch. Dvadsať centov ročne ste rodinám s deťmi zvyšovali rodinné prídavky, že sa nehanbíte, vy zlodejiská odporní! Dvadsaťjedna centov ste zvyšovali daňový bonus. Že sa nehanbíte, vy zlodeji odporní! Za ten čas ste futrovali svoje trezory zlatými tehlami. Dnes vaši vlastní ľudia o tom svedčia. Stovky miliónov eur, miliardy eur ste ukradli ľuďom. Ten vagabund, čo tu stál, tá skorumpovaná obluda Robert Fico s Petrom Pellegrinim skorumpovanou druhou obludou. Len má jamky na lícach. Nič viac. Je to isté cez kopirák, to isté DNA. Len na jednom podvode okradli Slovenskú republiku a Slovenská republika nie ste vy, je 5,4 mil. ľudí, ktorí tu žijú, či sa včera narodil, alebo zajtra umrie. 5,4 mil. ľudí ste len títo dve obludy spolu s vami a s vašimi ľuďmi okradli len na jednom jedinom podvode pri preclievaní čínskeho textilu, 520 mil. eur na jednom jedinom podvode. A nehanbíte sa tu roky oblbovať ľudí desať rokov na bilbordoch, ako zavediete 13. dôchodky. A potom tým dôchodcom dáte pred Vianocami almužnu. Pomaly takto chodíte po tom po mítingoch s prsteňom zlatým z tých zlatých tehál ukutým, aby vás pobozkali tie dôchodkyne. Stopäťdesiat miliónov všetkým dôchodcom ste dávali pred Vianocami ročne. Stopäťdesiat miliónov. A to len v roku 2019 tri mesiace pred voľbami. A roky predtým 75 mil. Od roku 2012, počítajme, 2012 - 75, 2013 - 75, ´14 - 75, ´15 - 75, ´16 - 75, ´17 -75, ´18 - 75. Osem krát 75, poďme počítať spolu. To je 4x150, to je 600 mil. Osem rokov ste oblbovali dôchodcov so 600 mil., hoci tá skorumpovaná obluda s menom Robert Fico s druhou skorumpovanou úchylnou obludou Peter Pellegrini ukradli len pri jednom podvode tým istým dôchodcom 520 mil. Čiže ako inak? Sedem rokov krát 75, máte 525, ste ukradli pri jednom jedinom podvode, to za čo ste oblbovali dôchodcov sedem rokov. Od roku 2012 do roku 2017. A tá obludu má ešte chochmes sem prísť a tu hovoriť o tom, ako jemu strašne záleží na ľuďoch. Ako my sme si dovolili zobrať ľuďom to najsvätejšie právo, lebo my sme im zobrali referendum. O čom bolo to celé referendum? O tom, čo tu povedal včera či predvčerom Blaha do médií. Že oni vedia, že vlastne to referendu nikdy nebude platné na Slovensku, ale treba to, aby to tam bolo napísané. To je presne to isté, ako napíšete na bilbordy diaľnica do Košíc do roku 2010. A voľte nás, ovečky, voľte, voľte. Uverte tým bludom. A nie je náhodou dnes 2023? Nemali by sme už 13 rokov do tých Košíc jazdiť po tej vašej sľúbenej diaľnici? A prečo tá diaľnica nebola postavená? No preto, lebo vy ste tie prachy ukradli. Lebo však ste ich mohli dať do betónu, ale to nebolo by také pekné. To by sa neblyšťalo ako tie tehličky v tých vašich trezoroch. Že sa vy nehanbíte?! Vy a demokrati? A vám záleží na ľuďoch? Dvadsať centov rodinám s deťmi. Dvadsať centov ročne?! Ešte si to predstavte. Ja by som sa normálne že hanbil. Lebo to je niekedy, keď niečo zvýšite nejakú dávku o hentaký trápny peniaz, to radšej nezvyšujte, lebo to je trápne. A vy ste sa hrali na Ježiška znova s tými zlatými prsteňmi. Tuto ľudia, rodinky s deťmi, pobozkajte nám prsteň, my sme vám pridali dvadsať centov ročne. My sme zvýšili zo 44 na 200 eur. A prečo? Lebo nekradneme! Lebo robíme presne to, čo sme ľuďom sľúbili pred voľbami. Že nebudeme, ako vy, odporní mafiáni, ktorí si dosadíte za šéfa najvyššej, Národnej kriminálnej agentúry, za šéfa Policajného zboru, šéfa mafiánov. Do prdele, vám hrabe?! Norberta Bödöra, regulérneho mafiána urobíte šéfa polície, aby ten rozhodoval o tom, koho budú vyšetrovať a koho vyšetrovať nebudú. Ďalšiu kravu, ktorá tu bola vaša poslankyňa, posadíte za štátnu tajomníčku. A tá si dá normálne na dvere, že štátna tajomníčka Monika Jankovská. Oznámi do médií, že má rada kabelky a nechá, aby sa ňou chodili normálne ľudia s kabelkami. Ukážu, rozbalia, pani štátna tajomníčka takúto mám túto Karl Lagerfeld, páči sa? Nie, nepáči sa. Teraz príde niekto ďalší, ja mám túto Gucci, páči sa? Páči sa. Vy budete mať pravdu na súde. Vám sudca povie, že vy ste to vyhrali. Toto tá vaša krava robila... (Prerušenie vystúpenia predsedajúcim.) Pčolinský, Peter, podpredseda NR SR Pán poslanec, prepáčte... Matovič, Igor, poslanec NR SR ... a vy sa tu tvárite, že vám záležalo na ľuďoch niekedy! Pčolinský, Peter, podpredseda NR SR Pán poslanec, prepáčte, ale.... Matovič, Igor, poslanec NR SR Nie ste zvyknutý hovoriť pravdu? Či čo, pán podpredseda? Pčolinský, Peter, podpredseda NR SR Pán poslanec, prepáčte, ale nazývať poslancov však môžte všelijako, ale tak treba nejakú hranicu mať. Matovič, Igor, poslanec NR SR Ja si myslím, že štátna tajomníčka na ministerstve spravodlivosti, sprepytujem, ktorá predáva rozsudky podľa toho, že kto jej donesie krajšiu a drahšiu kabelku, je regulérne krava. A keď teda to niekomu vadí, že som to povedal, už to viacejkrát nemusí povedať, tak budem hovoriť tak, že takúto ženu by som nazval kravou, ale nenazvem ju. Dobre? Potom to možno niekomu nebude vadiť. Takže hanbil by som sa na vašom mieste tuto vystupovať. Však vy nemáte len sprostých voličov, ako vy si myslíte, vy máte aj normálne, použil to teraz nejaký sociológ Vašečka, výraz, že vlastne na referende, keď je niekto minimálne lucidný, na referendum nejde. Povedal inak, že na referendum išli len blbí ľudia. Hlboko nesúhlasím s tým sociológom Vašečkom, ale v tomto prípade to poviem Ficovi, že nech si nemyslí, že má len nelucidných ľudí alebo že má len sprostých voličov. Však aj tým voličom sa, keď majú trošku Boha pri sebe a majú cit pre spravodlivosť, musí obracať žalúdok, keď si to predstavia, že oni by boli na tom súde, že im by napríklad niekto, sused ukradol pozemok a potom by vlastne musel ísť za tou Jankovskou vašou, Ficovou kamarátkou, Pellegriniho kamarátkou a musel by ísť kúpiť za 3-tisíc eur kabelku, doniesť pani štátnej a keď sa jej náhodou nezapáči, lebo už takú má v šatníku, tak jednoducho on prehrá ten súd. Čiže nie spravodlivosť, ale to, či sa nejakej žene, ktorej by som povedal krava, ale nepoviem, zapáči nejaká kabelka. Na tomto vy ste postavili spravodlivosť! Toto bol váš spravodlivý, demokratický štát. A tie reči, čo tu tá obluda hovorila o tom, že naše vnímanie akože koaličných strán, vnímanie demokracie a právneho štátu nemá obdoby. Toto bola pod neho tá demokracia a právny štát. Predávať rozsudky za kabelky. To bol právny štát od doc. JUDr., CSc., neviem čo ešte, prof. Prof. asi nie. Takže tento. Dobre. On tu nechá svoju ženu, on o tom vie, že predáva tie rozsudky za kabelky. On vydá do rúk bosa nitrianskej mafie celé, celú políciu, celý Policajný zbor s 22-tisíc policajtami. A on nám ide kázať o morálke. Ja som tu pred rokom mal takú ceduľku, keď tu vystupoval, ako myslím, že Karel Kryl to má v nejakej pesničke, že ´vrah na rohu ulice o morálce káže´. To je presne to, čo tu stálo. A dovolím si o ňom povedať, že ten človek, čo tu stál, je zároveň aj vrah. Vrah Jána Kuciaka a Martiny Kušnírovej, lebo to, čo ten systém, ktorý tento človek tu stvoril, dal tým ľuďom, ktorí sú dnes obvinení zo zosnovania tejto vraždy a z objednávky tejto vraždy, hovorím o Marianovi Kočnerovi a spol., dal im pocit bohorovnosti. Oni vedeli, že stačí si to vybaviť. Však mám, Nora mám kamaráta, kamarát mi to vybaví. Ja môžem dať zabiť nejakého Jána Kuciaka, on tu vypisuje o mojich biznisoch, čo si to predsa dovoľuje, tá lúza, tá háveď v tých médiách. Čo on si dovoľuje o mne o bohovi o Ficovom a Pellegriniho kamarátovi hovoriť, že ja robím nejaké podvody?! Je to možné?! Zavolám si nejakej Cucovej. Cucová, počúvaj, tam je tuto adresa vybavené, zabijeme, lebo oni získali pocit, že oni sú nie že len nad zákonom, ale oni sú viac jako Boh. A preto je tá obluda, čo tu rečnila o demokracii a o tom, jako mu záleží na ľuďoch, je priamo zodpovedná za smrť Jána Kuciaka a Martiny Kušnírovej. Lebo on stvoril ten systém, kde si ich ľudia mohli mysleť, že stoja nad zákonom a stoja nad Bohom a môžu rozhodovať o tom, toho zabijem a toho nechám žiť. A on má ešte ten chochmes sem prísť a kázať o morálke. Ja som si myslel, že za tie tri roky, čo ja som bol vo vláde, že vy ste ho upratali a že on tu chodí už iba tými katakombami, čo je dole z parlamentu do ubytovne a späť, tam sa prechádza a že nemá to svedomie odtiaľ vyliezť sem. Ale on nemá svedomie žiadne. A vy ste mu zase dovolili, aby tu vyrástol. Ale tej oblude sa treba postaviť zoči-voči. Tu musíte stáť, keď tu vystupuje. Nebojte sa ho. Postavte sa mu tu. Ja, keď som tu stál, prišiel sem a začal kázať neviem čo, to už kedy bolo. Dal som si tričko Fico chráni zlodejov. Útočil, útočil a zrazu sa posral. Keď som tu stál dve, dve, dva metre zoči-voči voči nemu, zrazu začal radšej išiel a stratil myšlienku. Choďte po ňom jak po údenom. On si nezaslúži váš rešpekt. Nebojte sa ho. Nebuďte predposratí s tým, že prehráme voľby. Neprehráme voľby! Ale treba bojovať. Treba sa, treba to zlo konfrontovať. Treba im stále pripomínať ich zločiny, ktoré spáchali a čo tu so Slovenskom robili. Lebo, bohužiaľ, áno, v jednom má pravdu, že ľudia zabúdajú. Ľudia mnohokrát sa správajú jako v tom filme Men in Black. Zasvietite nejakou lampičkou, príde nejaký covid a zrazu stratia pojem o tom, čo tu bolo pred tým. Zrazu človek, ktorý nenávidel Fica, lebo vedel, že to je skorumpovaný zlodej, ktorý je zodpovedný za smrť Jána a Martiny, zrazu len preto, lebo sa musel pošpárať dvakrát, trikrát do týždňa v nose, no tak to už nie, to je hnusný ten Matovič, lebo jemu vlastne záleží na mojom zdraví a živote. Čo robil ten človek, jak on ukázal, že mu záleží na ľuďoch, keď tu zvolával protesty bez rúšok? Rúška dole. A burcoval ľudí, chudákov starých ľudí, z ktorých stovky umreli, čo na tých protestoch boli. A burcoval ich k tomu, že kašlite na to, veď len to chrípôčka, robil si z toho posmech. Lebo vedel, že mu to prinesie body. Odporný cynik, ktorému nikdy nezáležalo na životoch cudzích ľudí. Záležalo mu len na svojom vlastnom účte, na tých svojich konkubínach, ktoré si vozil na Úrad vlády bez hanby. Mafiánovu milenku si donesie na Úrad vlády, si predstavte, on ju zobere za jeden rokovací stôl s Angelou Merkelovou, s nemeckou kancelárkou (povedané so smiechom). Ľudia, toto my sme tu žili! Prosím vás, zobuďme sa! Pripomínajme to ľudí. Hovorme o tom, že kto sedí v prvej rade, tréner Černákových vrahov, ktorý sa tým hrdí pred kamarátmi, ako on učil Černákových vrahov strieľať. Toto tu má byť čo? Koaličný partner nejakého Pellegriniho? Alebo nejakého mafiána Fica? Toto je tá budúcnosť? Tréner Černákových vrahov? Toto je položka v životopise, na ktorú by niekto normálny bol hrdý? Niekto z nás by sa s tým chválil? Čiže povedal som asi všetko, čo som chcel. Je úplne logické, že keď vieme, čo sme tu 12 rokov zažívali spoločne, že urobí každý jeden lucidný človek, teda keď si dovolím použiť toto cudzie slovo, všetko pre to, aby sme oddialili moment, kedy budeme vystavený riziku, že či sa mafia vráti spolu s fašistami k moci. Samozrejme, že to riziko musíme minimalizovať. Môžme ho minimalizovať tým, že bude termín predčasných volieb čo najneskôr a budeme ho minimalizovať, verím, spolu tým, že budeme konfrontovať mafiu zoči-voči. Že sa ich nebudeme báť. Že im budeme nakladať, ale nie výmysly, ale reálne skutky, ktoré títo ľudia spáchali. Stačí len pripomínať ich históriu za tých 12 rokov. A keď poviem iba, teda späť sa vrátim k tomu, jak hovoril, jak strašne im záležalo, SMER-u - slovenskej sociálnej demokracii, som si tam dával, že či tam náhodou nemá nejakú skratu SS, lebo však aj tam by bol schopný vbehnúť, len aby získal nejaké hlasy. Tak ešte raz. Rodinám s deťmi títo vagabundi dávali 20 centov ročne navyše na rodinných prídavkoch. Dvadsaťjedna centov ročne navyše na daňových bonusoch. A počítajte teraz spolu so mnou. My sme zvýšili o 146 eur túto položku na 200 eur na dieťa v rodine. Tristosedemdesiat rokov by sme tu museli žiť v tom Ficovom a Pellegriniho slovenskom sociálnom štáte, aby po tých dvadsiatych centoch sa rodiny dostali na 200 eur na dieťa. To, že kvôli 200 eur na dieťa nás opustil koaličný partner, lebo jednoducho pomáhať rodine sa nepatrí, lebo to je asi prežitok, rodina, to mi je veľmi ľúto. Na druhej strane si myslím, že to je zmenu, ktorú sme urobili, na ktorú môžme byť spoločne najviac hrdí. Samozrejme, pri tej základnej zmene, že za tri a pol roka nemáme žiadnu korupčnú kauzu a neukradli sme jedno jediné euro. Na rozdiel od ľudí, ktorí kradli ročne približne tri mld. eur. A šéf tej mafie, ktorá toto alebo tej organizovanej zločineckej skupiny, ktorá to organizovala a bola schopná za rok ukradnúť tri mld. eur zo spoločného, tu pred hodinou predo mnou vystupoval. Nie je hodný, aby sme mu verili čokoľvek a duplom nie to, že mu záleží na ľuďoch. A ak vám ľuďom, na ľuďoch záleží, tak, prosím vás, konfrontujte každé, pri každej jednej príležitosti toto zlo s ich vlastnými zločineckými skutkami, ktoré za 12 rokov pri moci spáchali. Ďakujem pekne. (Potlesk.)